Иван Вазов
Овца

chitanka.info

Детенце

Овчице късорока,

овчице плиткоума,

овчице тънконога,

къде така из друма?

Овца

Детенце присмехулче

със дрипаво качулче,

със скъсано цървулче,

отивам си на паша:

на двора сенце няма.

А ти къде?

Детенце

        При мама,

че е сварила каша.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.